Kalmaras šaurums
Kalmaras šaurums (zviedru: Kalmarsund) ir kuģojams jūras šaurums Baltijas jūras rietumos. Atdala Zviedrijai piederošo Ēlandes salu austrumos no Zviedrijas kontinentālās daļas. Šauruma austrumu krasts līdzens, rietumu krastā — šēras. Šaurumu šķērso 1972. gadā atvērtais 6 km garais Ēlandes tilts, kas savieno Kalmaras pilsētu kontinentā ar Ferjestādeni Ēlandē.